Krysokolla

Krysokolla ((Cu,Al)2H2Si2O5(OH)4 · n H2O) on silikaattimineraali, joka on saanut nimensä kreikankielisistä sanoista, jotka tarkoittavat kultaa ja liimaa. Neulamaiset kiteet ovat ryhmissä. Se voi muodostaa suuria multamaisia rykelmiä. Mineraalin väri vaihtelee sinisestä vihreään ja viiru on väriltään valkoinen. Sillä voi olla lasinkiilto, mutta se on läpikuultava tai läpinäkymätön. Kidejärjestelmä on monokliininen. Kovuus on Mohsin kovuusasteikolla 2–4. Krysokollaa esiintyy samoissa paikoissa kuparin, kupriitin, atsuriitin ja malakiitin kanssa. Sitä on löydetty Australiasta, Chilestä, Perusta, Meksikosta, Yhdysvalloista, Venäjältä, Isosta-Britanniasta, Ranskasta, Saksasta ja Israelista.

 Lähteet 

 Aiheesta muualla 
 Coloria.net: Krysokolla
 Oulun yliopisto, Geologinen museo: Krysokolla 
 Webmineral: Chrysocolla Mineral Data 
 Mindat: Chrysocolla 
 Handbook of Mineralogy: Chrysocolla (pdf) 

Luokka:Silikaattimineraalit